Александър Пушкин
Вакхическа песен

Превод от руски: Димитър Методиев, —

chitanka.info

Вакхическа песен[0]

Що млъкна ти, радостен глас?

Звъннете, вакхически песни!

Здравейте, девойки чудесни

и млади невести, обичали нас!

Догоре вий чаши пълнете!

Във винния сок,

искрящ, и дълбок,

вий пръстени звънки хвърлете!

Да вдигнеме чаши и в миг ги опразним!

Здравейте вий, музи, здравей ти, о разум!

Ти, слънце свещено, гори!

Как тая лампада бледнее

пред ясните ярки зори,

лъжливата мъдрост тъй трепка и тлее

пред вечното слънце — ума.

Здравей ти, о слънце, разсей се, тъма!

[0] Напечатана в сборника от 1826 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.